
































■1«vy 


He spauajmo! 

Jedna od najvećih, najpogibeljnijih rana i bolesti 
na Hrvatima katolicima jest: bolest sna! 

Dok su se katolici čitava skoro svijeta već 
davno svrstali u bojne redove, dok su na prvi 
poziv, na prvi izazov neprijatelja skočili na noge, 
da obrane svoje vjerske svetinje, dok katolici nje¬ 
mački već beru plodove svoga rada i truda i dok 
belgijski katolici već četvrt vijeka pokazuju čitavome 
svijetu, što može da nčini prava katolička svijest 
za dobrobit svoje rodne grudi — dotle Hrvati ka¬ 
tolici još tvrdi san snivaju. 

Bolest spavanja, bolest sna! 

Teška je i ubitačna ova bolest! Na nju nas 
upozoruje sv. Evangjelje. Na više mjesta nar, pod¬ 
sjeća na kobne posljedice ove teške bolesti, koja 
je zarazila većinu Hrvata-katolika. 

Tako je bilo i u Isusovo doba. U više priča 
nas božanski Otkupitelj upozoruje na ljude, koji 
spavaju. Lude su djevice zakasnile na gozbu, jer 
su spavale. 

Neki je čovjek posijao na svome polju dobro 
sjeme, ali dok je spavao, neprijatelj je čovjek 
posijao kukolj: — „Nesretnice — dovikuje mu Gos¬ 
podar — kako to nijesi zapriječio?' 1 Jer si se bio pustio 
ugodnome snu u zagrljaj. 

A nijesu li i apostoli n Getsemani spavali, 
dok je Isusa krvavi znoj oblijevao? 

Eto dakle naše velike bolesti! Eto naše rane! 

A lijek, a melem tome zlu? 

Za sve katolike čitava svijeta bila je, jest i 
bit će štampa. 


s SS BS KNJIŽNICA „DOBRE ŠTA MPE". SSS 

- Broj 1. —— 

Veritas salvabit vos! 

— Istina će vas spasti! 

(Sv. Evangjelje). 

Uuod 


/ aručnica Kristova, katolička Crkva, u svemu 

je nalik Svome Božanskom Zaručniku. 
Isus se rodio u posve neznatnom Betlehemu, 
u priprostoj špilji; živio je do svoje tridesete 
godine u najvećoj zabiti i zaboravi gradića 
Nazareta. Nastupiv svoj javni život propo¬ 
vijedao je nauku novu, nauku Božansku i po- 
tvrgjivao je tu nauku nevigjenim čudesima 
svake ruke. Do svoje gorke muke „prošao je 
zemljom čineći dobro", Nadošla je doba muke, 
križni put i Golgota. Iza gorke muke uskrsnuo 
je, kako reče, uzagje na nebo pun slave, ovaj 
Božanski Pobjeditelj svijeta, gospodar svemira, 
Pobjeditelj smrti i osnova svoju Crkvu, kojoj 
obeća „da je ne će niti paklena vrata nad¬ 
vladati". 

I naša sveta majka Crkva proživljuje ži¬ 
vot svoga Utemeljitelja i mi sinovi te Crkve, 
mi katolici moramo ići istim putem, želimo li 
putem Istine doći vječnoj sreći. I Crkva imala 
je svoj Betlehem, imala je svoj Nazaret, kad 
bijaše neznatna, nepoznata, prezirana od svijeta. 
Ona proživljuje već 2000 godina križni put i 
Golgotu primajući za svoja dobročinstva pro¬ 
gone, muke i neprestane navale. Iz svih do- 

sadanjih navala i progona izišla je ova cijelom 
svijetu velebna i začugjenja vrijedna Zaruč¬ 
nica Kristova kao pobjednica — ubijali su 
djecu njezinu, a ona se množila, uništivali i 
pobijali su nauku njezinu, a ta je nauka eto 
osvojila svijet. 

Divna li je naša dobra Majka Crkva! Ve¬ 
lik li je Bog u djelima svojim i vjeran li je 
u obećanjima i nagradama! 

I danas navaljuju na ovu čvrstu nepre- 
dobivu Pećinu, sazdanu na živom kamenu 
vidljivoj glavi Crkve — sv. Ocu Papi i to 
navaljuju regbi žešće no ikada prije. 

I u našem hrvatskom narodu pojavili su 
se već od davna „sinovi tmine", t. zv. slo¬ 
bodni mislioci, naprednjaci, pokretaši, socijal¬ 
demokrati i t. d., kojima je namjera, što više 
zaglupiti dobri naš puk, oteti mu vjeru otaca 
njegovih, da ga mogu onda lakše isisati i 
materijalno i moralno. Rado bi ti „nadri ljudi", 
koji dolaze puku u janjećoj koži, propovije¬ 
dajući tobože slobodu, iz našega puka učiniti 
sluge i robove Židovsko-framazunskih crnih 
društava. Hoće u svojoj štampi, da-utrini po 
našim krajevima Svjetlo vjere, da onda u tmini 
i mraku nalik sovama uz podsmjeh do kraja 
zaglupe i otupe naš dobri katolički hrvatski 
puk. 

Katolički hrvatski narode! Protivnici tvoje 
vjere i tvoje domovine pokazuju sve više ro¬ 
gove. Oni siplju otrov u svojim novinama i 
knjigama. Evo ti, katolički narode, kao ustuk 

proti napadajima naših protivnika i polukatolika 
ova knjižica, za kojom će slijediti i druge knji¬ 
žice. Neustrašivo treba da pokažeš zube na¬ 
puhanim fićfirićskim bezvjercima i polukato- 
licirna, ta sjeti se, da si sljedbenik one Vjere, 
koja je kroz 2000 godina ljute borbe pobje- 
gjivala tminu i neznanje i gjavolske napadaje. 
Ponosan budi sa svojom vjerom! Pomozi ovo 
plemenito poduzeće, pokaži i raširi što možeš 
više ovu knjižicu, kao i sve knjižice „Dobre 
Štampe", učinit ćeš tim činom djelo Bogu 
ugodno tebi i drugima i cijeloj našoj lijepoj 
domovini na korist. 

Trojedini Bog blagoslovio Tebe, dragi 
narode, čuvao On Vjeru Tvoju i taknuo srca 
naših i neupućenih i zlobnih protivnika! 

De Drago. 


Pripomena. — „Knjižnica Dobre Štampe" izda- 
vat će za sada svaki drugi mjesec po jednu sa- 
vremenu knjižicu. Obragjivat će sva moguća po vjeru 
i ćudoregje važna pitanja i to jezikom razumljivim i 
po mogućnosti što jasnijim. Svaki broj stoji 10 filira. 
Tko naruči više primjeraka dobije znatan popust. O- 
sobito molimo vč. gg. župnike i prijatelje dobre 
štampe, da što više djelotvorne ljubavi pokažu prema 
ovoj „Knjižnici". 

Pretplatu prima: Kuća „Dobre Štampe“ (00. Ka¬ 
pucini) Rijeka. 

Jesu li katolici „natražnjaci" 

i „mračnjaci"? 

- ♦- 

Jer Bog je svjetlo i u Njemu nema 
tmini ni traga! — 1. Iv. 1, 5. 

\i idio si čestoput njivu posijanu bjelicom 
v pšenicom. Bog dao, pa pšenica sazrela. 
Lijepo li je pogledati takvu njivu, kad se žuto 
klasje talasa pri zapadu sunca! U njivi po¬ 
sijao marljivi težak čistu pšenicu, a eto sa 
pšenicom uzraslo ponešto i kukolja i ostalih 
travurina. Pa i ono pšenice nije sve kako 
treba! Nekoje se klasje uzdiglo visoko, vjetrić 
kad puhne maše ga i amo i tamo, a nekoje 
opet klasje pognuto je k zemlji — znak je 
to: puno je bijelog zrnja, dočim u onom prvom: 
„nema baš ni zrna“! 

Tako ti je, dragi čitatelju, i u svijetu! 
Sva naša zemlja nalik je takvoj njivi. U njoj 
ima i kukolja i beskorisnih travurina, ima u 
njoj i klasja punog, a i praznog. Kukolj se 
odmah opazi i lako ga je razlikovati od pše¬ 
nice, a kad seljak požanje klasje, uz puno 
zrnja klasje prisloni se i ono prazno. Ovo 
prazno klasje upotrijebit će on za slamu, a iz 
punog će izvaditi zrnje i upotrijebiti sebi za, 

hranu. Pogodit ćeš, što ja mislim pod kuko¬ 
ljem, što pod punim klasjem, a što opet pod 
praznim. Svakome je poznato, da 

mi katolici imademo mnogo protivnika, 

jedni su inovjerci, nekatolici, a drugi su — to 
ti je ono prazno klasje — t. zv. Imenom ka¬ 
tolici, koji se uzdižu nad drugima kao ,,pro- 
svjetljeniji", „pametniji", „napredniji" i t. d. 
Svi ovi protivnici katolika složni su u navali 
na naše vjerske svetinje i zovu nas raznim 
imenima. Od svih naših protivnika najljući su 
baš oni naši nazovi-katolici, kojima je mrsko 
istupiti posve iz krila naše katoličke crkve, 
jer i oni hoće neće moraju priznati, da je ka¬ 
tolička vjera najodličniji od svih vjera. Zato 
oni upotrebljuju ime katoličko, da zavaraju 
prosti puk, da tobož nijesu proti vjeri, da su 
i oni kršćani i t. d. Imaju naši protivnici mnogo 
načina i oružja, kojima misle, da će srušiti 
katoličku vjeru. Stvarnoga ništa ne mogu do¬ 
nijeti proti nama, već onda izmišljaju koješta, 
zovu nas raznim porugljivim imenima — služe 
se riječ u jednu praznim riječima ili frazama 
krilaticama, ili po domaću: lažima. Na žalost 
mnogi ne uvide odmah tih raznovrsnih laži, 
jer su naši protivnici lukavi, pa oni laž oba- 
viju debelom koprenom. Tako je i napasnik 
zaveo naše praroditelje, kad im reče: „Ne 
ćete nipošto umrijeti“ (Gen. 3, 4.), pa im je 
tu laž obavio koprenom t. j. laskajući našim 
praroditeljima; htio je tobože „dokazati" svoju 

laž, i nadodao je: „Znade naime Bog, da će 
se otvoriti oči vaše, kad okusite od ovoga ploda 
i da čete biti nalik na bogove, znajući dobro 
i zlo“. (Ondje 3. 5.) Zaista paklena lukavost, 
gjavolska mreža. 

Ovim načinom laži i kleveta služe se i 
protivnici katoličke vjere. Oni dobro znadu, da 
nemaju pravo, ali znadu i onu poslovicu: 
„Ništa nije tako budalasto, a da se ne će naći 
ljudi, koji će povjerovati 1 '. Drže se i one riječi 
najljućeg protivnika naše vjere Voltaire- a (čit. 
Voltera): 

Lažite, lažite, prijatelji: netko će ipak 
vjerovati! 

Da se naši protivnici pokažu ipak „pa¬ 
metni 11 , oni se nazivlju bučnim imenima, da 
svakome odmah upanu u oči, prema onoj: 
„Prazne tikve drže se nad vodom 11 . Oni se 
rado pozivlju na znanost, umjetnost' i razne 
izume. Najradije' dobacuju katolicima onako 
„iz neba, pa u rebra 11 , 

da su katolici natražnjaci i mračnjaci. 

Drže nas katolike kao inferiornu (t. j. 
manje vrijednu) „pasminu 11 ljudi; zovu nas ne¬ 
sposobnima za napredak znanosti i raznih 
umijeća; zovu nas dapače protivnicima na¬ 
pretka i prosvjete i tko bi sve te „mudrolije 11 
tih „mudrih 11 lija izbrojio! Nas zovu eto zato 
mračnjacima, natražnjacima, a sebe „prosvje¬ 
titeljima 11 i „naprednjacima 11 . 

Da se dobro razumijemo! Mi katolici rado 
priznajemo i ponosni smo, da smo natražnjaci, 
jer idemo natrag sve do Krista, jer naši članci 
vjere (dogme) potječu izravno od Onoga, koji 
je je svjetlo svijeta i jer ćemo mi, vjerujući 
živo sve, što nam je Spasitelj svijeta objavio 
i što naš uči vjerovati naša majka Crkva, i 
živući po tome, — vratiti se opet natrag k O- 
nomu, koji nas je stvorio, našem Ocu nebe¬ 
skom. A našima protivnicima t. zv. „ slobodnim“ 
misliocima, koji ne priznavajući nikakovih za¬ 
kona mišljenja, „misle 11 , da smiju „slobodno 11 
misliti, da je 2X2 = 5, da je kružnica četvero- 
uglasta i da je četverokut okrugao, — vrlo rado 
priznajemo, da su naprednjaci i ne zavidimo 
im ništa, jer oni idu sve naprijed, naprijed 
dalje od Krista, jer oni idući sve naprijed i 
naprijed, sve se više cijepaju, jer oni idući 
sve naprijed, s ponosom tvrde, e su se raz¬ 
vili od majmuna-životinje, a ne kao mi što 
tvrdimo, da smo stvoreni od Boga, na sliku i 
priliku Njegovu. 

I to ćemo priznati, da su neki naši pro¬ 
tivnici donekle „ napredniji“ u gospodarstvenom 
Pogledu, da imadu većeg bogatstva, da znadu 
više profita (koristi) izvući nego li mi iz svojih 
gospodarskih poduzeća, premda ima i naših 
katolika jako bogatih ljudi i dobrih gospo¬ 
dara. Ali šta iz toga slijedi? Naši protivnici 
zaključuju iz toga ovo: 
dakle katolička vjera nije praktična za 
život, 

kud i kamo su praktičnije, uporabljivije druge 
vjere kao n. pr. „pravoslavna", židovska, tur¬ 
ska i t. d. Smiješan zaključak! Zar smo zato 
mi katolici „natražnjaci“ i jeli katolička vjera 
zato protivna gospodarstvenom napretku? Sa¬ 
čuvaj Bože! Tko je vidio, da se mjeri vrijed¬ 
nost koje vjere po srebrnim žlicama i zlatnom 
prstenju? Tko mjeri vjere po broju teških 
Wertheimbovih kasa i prosugjuje pristaše po¬ 
jedinih vjera po dobitku ili profitu, što ga 
primaju? To čine „slobodni" mislioci, slobodni 
zidari, ali zdrava pamet nikada. Katolička 
vjera nije i ne može biti kriva slabijem go¬ 
spodarskom položaju, a po gotovo nije ona 
protivnica gospodarskog napretka. Krist nije 
ustanovio sv. Crkvu, da svojim članovima što 
više milijuna u kase strpa, nego je katolička 
vjera zato osnovana, da uči svoje članove, 
kako će si pribavljati blago „koje moljac ne 
izjeda“, kako će ga dovesti k sretnoj vječ¬ 
nosti. Vjera dakle nije mjerilo nazadka go¬ 
spodarskog i slabijeg materijalnog stanja, nego 
je nešto posve drugo krivo, ako smo mi si¬ 
romašniji, nego li inovjerci. Katolici su na 
mnogo mjesta slabije gospodarski stali, 

jer su im protivnici „oteli" mnoga imanja. 

Upravo zato i samo zato su bosansko-herce- 
govački n. pr. katolici osiromašili, jer su im 
Turci jednostavno oduzeli sva imanja i po¬ 
sjede. Upravo zato su oširomašili katolici fran¬ 
cuski, jer su im framazuni ugrabili i prisvojili 


sve, što su imali i protjerali njihove redovnike 
i redovnice. To se zove kulturni boj , boj za 
„prosvjetu" tobože t. j. takovu prosvjetu gdje 
smiješ robiti i paliti, krasti i otimati sve i to 
samo katolicima i katoličkoj Crkvi. To oti¬ 
manje crkvenih dobara zove se još i „sekula¬ 
rizacija''. Radi te sekularizacije izgubila je ka¬ 
tolička Crkva u Njemačkoj oko jednu mi¬ 
lijardu (1,000,000.000). Nek seta svota unovči 
po 3% iznosi godišnje 30 milijuna. Lako je 
ugrabiti katoličkoj crkvi sve što ima, pa onda 
vikati na sav glas, da ona nije praktična za 
život i da je protivnica gospodarstvenom na¬ 
pretku. „Prazna puška ne puca", kaže poslo¬ 
vica; lako se je junačiti proti čovjeku sapetom 
u teške okove. 

Nije dakle vjera kriva, što tko nije bogat, 
' nego neprijatelji pravednosti i slobode, neprija¬ 
telji vjere. Gdje su katolici slobodni i te kako 
su oni prijatelji gospodarstvenog napretka! U 
kojoj se državi poštuje katolička vjera i ne 
meću joj se zapreke ona i te kako napreduje 
takva država u gospodarskom pogledu. Na 

katoličkoj Belgiji vidimo najbolje, kako 
katolicizam nije protivan gospodarstvenom 
napretku. 

Belgiju zovemo zato katoličkom zemljom, jer 
u njoj obitava 7 milijuna katolika, dočim pro¬ 
testanata ima 15.000, a Židova 3000. Evo što 
nam o katoličkoj Belgiji piše nepristran čo- 

vjek, engleski generalni konzul u Belgiji, Hert- 
s'let: 

„Belgija se računa megju velike industrijalne dr¬ 
žave i u obrtnom pogledu ne zaostaje niti iz daleka 
za Engleskom, Njemačkom i Franceskom. Uz veliki 
obrt uzdržao se i mali obrt. Veleposjed nije ko u 
Engleskoj u rukama plemstva, veliki gradovi nisu 
tako mnogobrojni i prenapučeni kao u nekojim pru¬ 
skim pokrajinatna. Broj siromaka i nezaposlenih jako 
je malen, a da bi mogao biti pogibeljan društvu, kao 
u Engleskoj, gdje se godišnje, osim privatnih milo¬ 
dara, izdaje za uzdržavanje sirotinje preko lU/s mi¬ 
lijuna funti šterlinga.... Niti u jednoj drugoj državi 
nisu porezi i tereti manji, (nego u Belgiji)". (Isp. Hi- 
storisch-politische Blatter, 134 (1904) 575-576). Grad 
Anvers u Belgiji natkrilio je u najzadnje vrijeme i 
najveći njemački trgovački grad Hamburg. 

Dakle, kako se iz svega vidi katolička je 
Belgija upravo cvatuća industrijalna zemlja. 
Pokušali su protivnici ovo blagostanje Belgije 
pripisati slobodoumnim (liberalnim) političa¬ 
rima, ali na žalost uzalud! Slobodoumna vlada 
pala je u Belgiji god. 1884., a baš iza 1884. 
kad su katolici preuzeli vladu počela je Bel¬ 
gija po malo u vis rasti na gospodarskom 
polju. 

Mi ne htjedosmo ovim primjerima mate¬ 
rijalnog blagostanja dokazati da je istina jedino 
u katoličkoj vjeri, mi zato imamo druge do¬ 
kaze; nego htjedosmo samo oprovrgnuti onu 
praznu riječ, da je katolicizam bio dobar za 
srednji vijek, a da ne vrijedi ništa za moderni 
naš svijet industrije i tehnike. Tako isto nije 
„pravoslavni", muhamedanac ili Židov zato 


bogatiji i okretniji jer je vjere „pravoslavne", 
muhamedanske ili židovske, nego iz drugih 
posve razloga. 

Ali naši protivnici nisu još zadovoljni! 
Oni se, kako spomenusmo u početku, rado 
nazivaju sjajnim i velikim imenima kao „slo¬ 
bodni" mislioci, naprednjaci, pravi prosvjeti¬ 
telji naroda, a 

nas katolike zovu mračnjacima, 

neprijateljima prosvjete (kulture), protivnicima 
napretka i razvoja ljudskog uma, što se tiče 
umjetnosti, znanosti i izuma. Zovu nas crnom 
četom, kržljavcima i t. d., i t. d. Ne trebamo 
se preplašiti od tih „uhodrapateljnih" nadi¬ 
maka — riječi su to samo i to posve prazne 
bez dokaza riječi. Mi se ne bismo ni osvrtali 
na te isprazne fraze i laži, jer znamo da i oni 
sami, koji nas krste onakvim „crnim" imenima 
ne vjeruju u njihovu istinitost. Oni se drže 
one riječi Volter-ove, koju smo već čuli: 
„Lažite, lažite, prijatelji; netko će ipak povje- 
rovati“. Mi ćemo se osvrnuti na te „napa¬ 
daje" upravo radi toga, jer nema danas glu¬ 
posti, a da je ne će makar tkogod prigrliti, 
niti ima laži, a da joj ne će bar tkogod po¬ 
vjerovati. A osvrnut ćemo se ne ispraznim 
riječima, mi ćemo oprovrgnuti te laži golim 
činjenicama, koje svaki pametan i pošten čo¬ 
vjek kao činjenice priznaje i drži. 

Naši protivnici kažu, da smo mi katolici 
mračnjaci, jer 

I. 

đa se katolička vjera protivi umjetnosti i 
njezinom slobodnom razvoju. 

T. j. oni misle reći: biti gorljiv i revan kato¬ 
lik i ujedno biti umjetnik ne ide, jer kato¬ 
lička vjera ne dopušta one za umjetnost tako 
nužne „slobode 11 prikazivanja, shvaćanja i raz¬ 
vijanja. 

Da se razumijemo! Umjetnosti ima više: 
slikarstvo, graditeljstvo, kiparstvo, pjesništvo, 
glazba i t. d. Biti dakle revan pravi sin ka¬ 
toličke crkve i dobar umjetnik t. j. slikar, gra¬ 
ditelj i t. d. nije moguće. A zašto? Jer kato- ™ 
lička vjera sa svojim strogim propisima priječi 
slobodu umjetničkog shvaćanja, prikazivanja i 
razvoja. Kako vidimo na oko je to zamamljiv 
„razlog 11 ; nalik je na klas pšenice. Da vidimo j 
ima li u njemu koje zrno ili je prazan. 

Netko sjeo u automobil ili uzjašio na 
dvokolicu, pa svom silom juri preko gradskih 
ulica i trgova, preko brda i dolova, ni ne pa¬ 
zeći hoće li pogaziti koga, hoće li mu se au¬ 
tomobil ili dvokolica skršiti na pećini, hoće 
li izgubiti glavu u ponoru i t. d. Ljudi dovi¬ 
kuju takvom čovjeku: „Hej, polakše, pogazit 
ćeš koga, ubit ćeš se!“ i t. d. a on dalje juri 
i samo govori: „Šta je vas briga, ja sam slo¬ 
bodan, ja radim što ja hoću, pa bilo šta bilo! 11 
Šta bi mi rekli o takvom čovjeku? Da mu 
nisu kotači u glavi na mjestu ko pametnu 
čovjeku, da je pogibeljan ljudskom društvu, 


da je nužno sve učiniti, da takav čudak bude 
neškodljiv. — Takvi su čudaci baš i oni, koji 
kažu, da se smije opjevati, naslikati, sagra¬ 
diti i t. d. sve — radi „potpune slobode 11 , pa 
bilo to ne znam kako ružno, gadno, nedo¬ 
stojno i pogibeljno za ljudsko društvo, pa 
makar se radi takih „umotvorina 11 (pjesama, 
romana, slika, kipova i t. d.) ubilo, otrovalo, 
sablaznilo ne znam koliko ljudi — jer umjet¬ 
nik je „potpuno slobodan 11 . Pametan će čovjek 
kazati, takav je čovjek „potpuno rob svojih 
strasti 11 , takav je čovjek „potpuno lud 11 i posve 
pogibeljan duši i tijelu ljudskom. Ako je dakle 
katolička vjera proti takvoj „slobodi 11 — lu¬ 
dosti, onda ona čini samo svoju dužnost, kad 
takovu „umjetnost 11 uništuje, zabranjuje i osu- 
gjuje. Ali 

pravoj umjetnosti katolička vjera ne samo 
nije protivna, 

nego ju je ona sačuvala od propasti i sve je 
učinila, da umjetnosti cvatu i napreduju i usa- 
vršuju se. Sva izobrazba i prosvjeta do 16. 
vijeka bila je isključivo u rukama katoličkih 
muževa. U 8. i 9. vijeku buknuo je kipoborski 
rat: htjeli su naime krivovjerci (u ono doba 
„slobodni 11 mislioci) uništiti sve slike i kipove. 
Proti ovom vandalizmu (divljaštvu) ustadoše 
pape Grgur II. (715.—731.), Grgur III. (731. 
do 741.) i Hadrijan I. (772.—795.). 

Kad bi katolička vjera bila protivna-umjet¬ 
nosti i njezinom zdravom razvoju, onda mi 

danas ne bi imali toliko krasnih crkava (u 
Rimu n. pr. pa u našem Djakovu i t. d. i t. 
d.), ne bi se nigdje čulo skladno crkveno pje¬ 
vanje i t. d. 

Na koncu konaca u kojem članku vjere ka¬ 
tolička Crkva veli što protiv umjetnosti i nje¬ 
nom razvoju. Proti putenoj razuzdanosti bila 
je vazda i bit će jer to nije umjetnost , kojoj 
je zadaća oplemenjivati ljude, već je to pro¬ 
stota i ljuti otrov u zlatnoj posudi. A proti 
takvoj umjetnosti mora biti svaki čovjek, pa 
bio on katolik ili ne katolik, komu je stalo do 
poštenja, časti i ljudskog dostojanstva. 

Kad bi htjeli izbrojiti sva imena velikih 
katoličkih umjetnika morali bi izpisati barem 
10 debelih knjiga, a svatko će poznavati već 
nekoliko takovih pravih umjetnika ako ne 
osobno, a ono u njihovim djelima. 

Važniji je, kažu naši protivnici, onaj pri¬ 
govor gdje nas katolike zovu mračnjacima, jer se 

II. 

katolička vjera protivi „znanosti" i slo¬ 
bodi znanosti. 

Što je znanost znademo svi! Znanost se po¬ 
stizava počevši u pučkoj školi, u gimnaziji, 
na sveučilištima i t. d. u životu. Znanosti ima 
više: računstvo (matematika), mudroslovlje (fi¬ 
lozofija), nauka o silama (fizika), liječništvo 
(medicina), nauka o lučbi (kemija), nauka o 
Bogu i vjeri (teologija), zvjezdoznanstvo (astro¬ 


nomija), nauka o zemlji (geologija) i t. d. i t. 
d. nije moguće izbrojiti sva područja znanosti. 

Naši protivnici kad kažu, da smo mi mrač¬ 
njaci što se znanosti tiče i da je naša vjera 
protivna znanosti i njenom razvoju, misle ovo 
reći: „današnje znanosti osobito prirodne zna¬ 
nosti tako su oprečne vjeri u jednog Boga i 
u d>-uge vjerske istine, kao što je oprečno vatra 
i voda. Zato biti gorljiv katolik može samo 
onaj, koji ili ništa ne zna, ili ne će da šta znade 
o znanosti, zato, vele oni, i vidimo, da nijedan 
veliki učenjak nije bio gorljiv i revan katolik. 
Danas vjeruju samo djeca i babe, prosti ljudi 
i koji ništa ne znadu, a jedan prosvijetljen čo¬ 
vjek „već je davno obračunao s Bogom". Ili 
kako reče bezvjerski filozof Schopenhauer: 
„Zvjezdoznanstvo je tako raširilo svijet, da u 
/ njemu nema više Bogu mjesta". 

Te riječi zvuče kao one napasnika: „bit 
ćete bogovi, znajući sve dobro i zlo". Nalik 
su klasu, što se visoko uzdigao. Da vidimo 
ima Ii i u njemu makar jedno zrno pšenice — 
istine. Lako naime nešto ustvrditi n. pr. 2X2 
= 5, ali je dokazati teško ili nemoguće. A do 
dana današnjega ne donesoše protivnici vjere 
niti u jednom jeziku svijeta dokaza, 

da se znanost i vjera ne može složiti. 

Tko tako nešto kaže i ustvrdi, znak je, da 
nema niti pojma što je vjera, a kamo li, da 
je i okusio, što je to znanost. Tko samo malko 
misli, znade, da se vjera i znanost ne mogu 

sudarati, jer vjera pripada nadnaravnom po¬ 
dručju, dočim ljudsko znanje — znanost pri¬ 
pada području naravnom. Vrhunaravno dakle 
(vjera) i naravno (znanost) ne mogu se već 
iz toga sudariti, kao što se ne može sukobiti 
sjeverni stožer zemlje sa južnim, ili zviježgje 
„veliki medved“ na nebu sa jednim inedvedom 
na zemlji i si. To zna i svako dijete, koje je 
učilo katekizam, samo t. zv. slobodni mislioci 
(liberalci), naprednjaci toga ne će da znadu; 
ali zato istina nisu ni učili katekizma. 

Mi znademo, da je priroda u svim svojim 
područjima vidljiva objava Božja, a vjera je 
vrhunaravna, nevidljiva objava Božja. Dakle 
vjera i priroda imaju isto prapočelo i ne mogu 
se zato kositi. Zato mi ne samo, da nismo 
protivnici znanosti, osobito prirodnih znanosti, 
nego veselimo se i radujemo i naši učenjaci 
rade sve moguće, da se ove znanosti razviju 
i što dublje prodru. Mi upravo iz prirode — 
djela ruku Božjih — i ostalih znanosti vadimo 
dokaze za opstojnost (eksistenciju) Boga i nje¬ 
gove objave. 

Megjutim čemu, da na dugo i široko ras¬ 
pravljamo o tome, kako se vjera i znanost 
divno slažu i potpomažu. Mi ćemo donijeti 
činjenice, koje jasno govore, da su toliki veliki 
umovi, učenjaci svih vjekova bili neustrašivi i 
revni sinovi katoličke Crkve. 1 ovo osobito na- 
glasujemo: Ovi su veliki umovi i učenjaci vje¬ 
rovali u Boga i živjeli po propisima katoličke 
vjere 


upravo „radi" svoje znanosti, t. j. jer su 
bili ljudi „pametni" i „učeni". 

To nam dokazuje najbolje, kako je smiješno 
i ludo kazati: da se katolička vjera boji zna¬ 
nosti, da je znanost protivna vjeri i da pravi 
učenjak, muž znanosti, ne može biti revni i 
pobožni katolik; prema tome, da smo svi ka¬ 
tolici natražnjaci, mračnjaci i duševni kržljavci 
i da je katolička vjera samo za neuke, ne- 
prosvijetljene. „ Polovično znanje odvodi od 
Boga, ali istinita i prava znanost vodi k Bogu“ 

rekao je davno glasoviti Bako Verulamski, 
Veliki učenjak Pasteur, koji je svakome po¬ 
znat kao prvi i najveći bakterijolog, u čije za¬ 
vode moraju i oni ići, koji kažu da su katolici 
mračnjaci, ako se žele izliječiti od ujeda bi¬ 
jesnog psa, rekao je: „Upravo zato jer sam 
promišljao i iičio vjerujem kao jedan Breto- 
njac 1 ), a da sam još više promišljao i učio, 
vjerovao bi kao jedna Bretonjka“. Louis Pa¬ 
steur 'bio je gorljivi i revni katolik i učenjak 
prvog reda. 

Pogledajmo malko muževe znanosti i to 
baš 19. vijeka; na ovaj se vijek naime pro¬ 
tivnici katoličke vjere najviše pozivlju, kao na 
„vijek kulture i prosvjete, na vijek bezvjerstva". 
Od svih najvećih učenjaka 19. vijeka navesti 
ćemo samo najglasovitija nekoja imena. Po¬ 
vijest je pokazala, da je baš u vijeku najvećeg 

’) Bretagne (Bretanj) je pokrajina u Franceskoj, 
gdje je narod jako pobožan i odan katoličkoj vjeri. 

napretka znanosti ništa manje nego 160 (sto 
i šesdeset) najglasovitijih učenjaka vjerovalo u 
Boga i da je od njih najveći dio živjelo uzor¬ 
nim i pobožnim životom, kakav dolikuje jed¬ 
nom katoliku. Vjernih učenjaka broj prema 
broju bezvjernih odnosi se kao 90: 10. Da su 
ti učenjaci bili zaista vjernici nije to samo 
slutnja, to je povjesnički dokazana činjenica, 
o kojoj se može svatko uvjeriti, tko zna čitati 
i tko ima volju i ljubav za istinu. Evo neko¬ 
liko imena najvećih učenjaka 19. vijeka iz po- 
pručja svih prirodnih znanosti, da se vidi u 
kako se „tamnom" društvu nalazimo mi ka¬ 
tolici. _ / 

Počet ćemo sa jednim učenjakom, o ko¬ 
jemu veli bezvjerac Tyndall: „Umnijeg čovjeka 
nema u našem vijeku". To je liječnik u Heil- 
bronnu Robert Mayer, obretnik zakona o uz¬ 
dizanju sile. Revni katolik umro je s ovim 
riječima na ustima: „Blaženi su, koji u Go¬ 
spodinu umiru". Uz njega stoje Englezi Joule 
(f 1889.) i William Thomson (Lord Kelvin) 
rogj. 1824. umro 1607. 

Iz zvjezdoznanstva : svećenik teatinskog 
reda Piazzi, obretnik planeta „Ceres" (f 1826.), 
isusovac Sechi (1878.), priznat zvjezdoznanac 
prvog reda, obretnik planeta „Neptun", Lever- 
rier (f 1877.), William Herschel (f 1822.) i 
njegov sin F. W. Herschel (1871.), Heis (f 1877.), 
Bessel (1846.), Josip Perry, isusovac, po na¬ 
logu engleske vlade poduzeo mnoga znanstvena 
putovanja (f 1889.), grof Barnaba Oriani, kat. 

svećenik, direktor zvjezdarnice u Milanu (f 
1832.), svećenik Reslhuber (benediktinac) umro 
1875. i t. d. i t. d. 

Iz nauke o elektrici: Ampere (f 1856), 
Volta (f 1827.); po ovoj dvojici mjerimo mi 
jakost struje, električne jedinice volt i amper. 
Englez Faraday (f 1867), Maxwell (f 1879.), 
po njegovoj nauci o električnim valovima iz¬ 
umili su bezžični brzojav, i t. d. i t. d. 

Iz nauke o svijetlu (optika) znade svaki 
gimnazijalac pričati o Fresnel-u (f 1827.), 
Frautihofer-u upravo epohalnom obretniku (f 
1826.), Fizeau-u (f 1896.) i t. d. i t. d. 

Iz nauke o lučbi (kemija) poznata su 
imena: Chevreul (f 1889.), Davy (f 1829.), 
ministar poljodjeljstva u Franceskoj Dumas (f 
1884.), Liebig (f 1873.), Schonbein (f 1868.), 
Saint-Claire Deville (f 1881.), komu se zahva¬ 
ljuje industrija aluminija i t. d. i t. d. 

Iz nauke o zemlji (geologija): Lapparent, 
profesor na katoličkom zavodu u Parizu, Schaf- 
hautl (f 1890.), Heer (f 1883.), Lossen (f 
1893.), Waagen (f 1900.) i t. d. i t. d. 

Iz fiziologije (nauka o živućim bićima): 
Miiller (f 1858.), Schwann (f 1882.) osnivač 
nauke o stanicama, Wagner (f 1864.), Volk- 
mann (f 1877.), Bischoff (f 1882.) i t. d. Tko 
ne pozna ime glasovitog fiziologa Pasteur-a, 
komu bolesno čovječanstvo toliko hvale du¬ 
guje? 

Iz liječništva (medicina): Hyrtl (f 1894.), 

svjetskog glasa, ranarnik Nussbaum (f 1870. 
sa riječima: Hvaljen Isus!), i t. d. i t. d. 

Iz računstva (matematike) imenujemo: 
Buoncampagni (f 1894.), Cauchy i ) (f 1857.), 
Friedrich Gauss (f 1855.), J. F. Baff (f 1825.), 
Weierstrass (f 1897.), Puiseux (f 1883.), Her- 
mite (f 1901.), Gilbert (f 1892.) i t. d. i t. d. 

To je samo nekoliko imena od vjernih 
učenjaka 19. vijeka. Ako bi se htjelo sve njih 

9 Ne možemo, a da ne donesemo vrlo značajne 
riječi ovog velikog matematičara i ujedno gorljivog i 
praktičnog katolika: „Ja sam kršćanin, t. j. ja vjerujem 
u Božanstvo Isusa Krista kao Tycho Brache, Kopernik, 
Descartes, Newton, Ferrnat, Leibniz, Pascal, Grimaldi, 
Euler, Guldin, Bošković, Gerdil, sa svim velikim zvjezdo- 
znancima, sa svim velikim matematičarima minulih vje¬ 
kova. Ja sam takogjer katolik sa većinom njih, i ako 
me se pita za razloge, ja ću ih vrlo rado iznijeti. Onda 
će se uvidjeti, da je moje osvjedočenje (vjersko) ne 
plod baštinjenih predsuda, nego dubokog istraživanja. 
Ja sam iskreni katolik, kakvi su bili Corneille, Račine, 
La Bruyere, Bourdaloue, Fenelon; kakvi su bili i jesu 
još ogromni broj najizvrsnijih muževa našeg vremena, 
baš izmegju onih, koji su na diku eksaktne znanosti, 
filozofije i književnosti i koji su ures naših akademija. 
Ja dijelim duboko osvjedočenje, što su ga na svjetlo 
dana iznijeli riječju, djelom i spisima toliki učenjaci 
prvoga reda, kao Ruffini, Hauy, Laennec, Ampere, Pel- 
letier, Freycinet, Coriolis; i ako ne imenujem živućih, 
da štedim njihovu čednost, to smijem barem reći, svu 
plemenštinu, svu velikodušnost kršćanske vjere našao 
sam kod svojih svijetlih prijatelja: stvoritelja kristalo- 
grafije (Hauy), izumitelja kinina i stetoskopa (Pelletier 
i Laennec), kod glasovitog putnika na palubi broda 
,,Urania“ i neumrlog stvoritelja dinamske elektricitete 
(Freycinet i Ampere)" (Valson, La vie et les travaux 
du baron Cauchy 1, Pariš). 


navesti, trebalo bi zapravo napisati cijelu po¬ 
vijest prirodnih znanosti 19. vijeka. Rekosmo, 
da se broj katoličkih i učenjaka, koji su čvrsto 
vjerovali odnosi prema broju bezvjerskih uče¬ 
njaka kao 90: 10. To nam dokazuje, koliko 
ima istine u onoj stavci: vi ste katolici, koji 
vjerujete živo i po toj vjeri živite, mračnjaci; 
bojite se znanosti; znanost je oprečna vjeri. 
Upravo ni zrna! 

A pitajmo mi naše protivnike: kamo bi 
vi došli, da odbacite sve ono šta su kršćan¬ 
ski i katolički učenjaci darovali svim znano¬ 
stima? Lijepo odgovara jedan pisac: „Siromak 
u kakvoj bi neprilici bio! (Naime onaj, koji 
ne bi se nikako htio obazirati na katoličke 
učenjake). 

Ako je kemičar, mora izići na kraj bez 
Berzelius-a, Dumas-a, Liebig-a, Deville-a, 
Chevreul-a, t. j. od prilike cijelu novu kemiju 
morao bi istom izmisliti. Ako je fizičar, to bi 
morao u nauci o elektrici odreći se Galvani-a, 
Volte, Ampere-a, Faraday-a, dakle od prilike 
svega, što u opće danas o tome imamo 
Ako je zvjezdoznanac mora se odreći svega, 
što je otkriveno Fraunhoferovim dalekozo¬ 
rom.... Tako je u području čiste znanosti. 
A šta bi bilo, što se tiče svakidanjeg života, 
trgovine i prometa, umjetnosti i obrta? — U 
području rasvjete morao bi nesretnik latiti se 
opet lojanih svijeća, jer mu je stearinske svi¬ 
jeće dao u ruke katolik Chevreul. Električno 
svijetlo morao bi utrnuti, jer se električna struja 

ne može označiti, a da sa ne izgovore imena 
pobožnih katolika Volte (trećoredac sv. Franje) 
i Ampera; njihovim se naime imenima označuje 
električna jedinica jakosti struje. Aluminij ne bi 
takogjer mogao uporabljivati, ta mora ga zahva¬ 
liti katoliku Sainte-Claire-Deville-u. Tako isto 
ne bi smio više vina pasterizirati, u fotografira¬ 
nju ne bi smio upotrebljavati Collodium kato¬ 
lika Schonbeina .... U liječništvu morao bi se 
odreći Pelletier-ova kinina (lijek za groz¬ 
nicu op. p.)... . sve znanje o bakterijima (si¬ 
ćušnim bićima) morao bi istom iznaći, jer i to 
imamo u glavnom od katolika Pasteur-a. To 
bi se moglo razvući u beskraj.... Ako za¬ 
bacimo ono, što su za znanost i čovječanstvo 
učinili katolici, postat ćemo grozni natražnjaci 
i doživjet ćemo potpuni bankrot". 

Eto dakle kaki su „mračnjaci" katolici! 
Bez katoličkih učenjaka bile bi baš prirodne 
znanosti potpuno siromašne. Kako li je plitko 
reći, da se mi onda protivimo napretku zna¬ 
nosti, da se bojimo znanosti i da je vjera samo 
za neuke, kad su naši učenjaci prosvijetlili sve 
druge! 

Beskorisno bi bilo navoditi sve katoličke 
učenjake, koji još danas živu. Tko ima oči, 
da gleda, uši da sluša i tko može barem ne¬ 
kako mirno, bez predrasuda i zdravo misliti, 
može si stvoriti sud, jesu li katolici zaista mrač¬ 
njaci,^ natražnjaci i protivnici prosvjete! 

Često se put čuje, da ima na polju pri¬ 
rodnih znanosti i 


bezvjerskih učenjaka. 

To mi vrlo rado priznajemo, ali iz toga ne 
slijedi, da prirodne znanosti odvode od vjere, 
da se protive vjeri nego slijedi samo ovo: netko 
može izvrsno poznavati prirodne znanosti, a 
ujedno biti vrlo loš poznavalac katekizma. Neka 
ti učenjaci samo barem deseti dio truda, što 
ga ulažu na svoju znanost ulože na upoznanje 
katekizma uvjerit će se, da su bili na krivom 
putu. A to nam dokazuju mnoga obraćenja na 
katoličku vjeru baš iz redova učenog svijeta, 
o čemu ćemo u posebnoj knjižici zgodimice 
koju riječ reći. 

Recimo još koju o 

III. 

katoličkim muževima i raznovrsnim 
izumima! 

Kažu nam dakle „slobodni" mislioci, fra- 
masuni, megju kojima su i mnogi nazovi-ka- 
tolici hrvatski, naprednjaci i t. d., da smo mi 
pravi katolici natražnjaci i mračnjaci, a ne do¬ 
nose nikakvog dokaza za tu laž i klevetu, jer 
ga u opće nema. Oni tako nama govore ili iz 
potpunog neznanja, ili jer su potplaćeni, ili jer 
žive životom, koji osugjuje čista nauka evan- 
gjeoska ili jer su i potplaćeni i nevrijedna ži¬ 
vota i ne znaju ništa. Kad bi katolici bili pro¬ 
tivnici znanosti, ne bi baš oni najviše uradili 
za znanosti i procvat njihov i to upravo za 
prirodne znanosti. Morala bi onda i naša vjera 

sadržavati kakvu zabranu svojim članovima: 
ne baviti se znanostima. Ali o tom svemu niti 
govora. — Evo nekoliko primjera, da se vidi 
kako su baš katolici raznim izumima pravo 
svjetlo i blagodat za cijelo čovječanstvo. Do¬ 
nosimo samo nekoja imena i to samo katoličkih 
svećenika — izumitelja. 

Boetije u 6. vijeku i Pacifik u 9. izumiše 
umjetne vodene satove; papa Sylvestar II. uvede 
prvi arapske brojke (1, 2, i t. d.); monah Ber¬ 
nard uvede 1120. u Njemačkoj arapsko raču¬ 
narstvo. Sv. Urzo izumio je vodene mlinove. 
Benediktinac Gvido od Arezza (980.—1050.) 
izumio je četverocrtni sistem za note, glazbenu 
ljestvicu, monokord, prva glazbena pravila. Sv. 
Ambrozije i papa Grgur Vel. izumiše uregjeno 
pjevanje, a benediktinac Hucbald (oko 900.) 
uvede višeglasno pjevanje. Benediktinac Blaž 
Valentini uvede prvi kemiju za liječenje bolesnih. 
Samostani benediktinski bili su u srednjem 
vijeku jedino utočište bolesnika. Profesori je¬ 
dine liječničke škole u Palermu od 8.—14. vi¬ 
jeka bili su benediktinci. Franjevac Berthold 
Schvvarz izumio je barut (puščani prah). Fra¬ 
njevac Roger Bacon, najveći fizik i kemičar 
srednjeg vijeka izumio je izim drugoga i po¬ 
većalo i durbin. Svećenik Luka di Borgo uvede 
u računstvo algebru. Benediktinac Petar Pon¬ 
cije od Montferrata u Španjolskoj izmisli prvi 
način poduke za gluhonijeme. Isusovac Scheiner 
(f 1650), prof. matematike, fizike i zvjezdo- 
znanstva izumi Helioskop, otkri sunčane pjege 


i t. d. Biskup regensburški Regimontanus učio 
je 2 vijeka prije Galilei-a, da sunce stoji, a da 
se zemlja okreće. Kardinal Nikola od Kuže 
(f 1464.) učio je prvi da se zemlja okreče oko 
sunca. Kanonik Kopernik (f 1543.) srušio je 
ptolomejsku nauku, da se sunce okreće oko 
zemlje i iznese prvi jasne dokaze, da se zemlja 
okreće oko sunca. Pariški redovnici organizi¬ 
raše prvi vatrogasce i kralj ih je Ludvig XVI. 
prozvao prvim pariškim vatrogascima. Isusovci 
izumiše plinsku rasvjetu. Djakon Rollet u Fran- 
ceskoj učio je dvije godine prije Franklina o 
elektrici u oblacima. Prokop Diviš, župnik u 
Brendicu u Moravskoj uvede prvi munjovod. 
Svećenik Pianton izumi dvokolicu (1845.). Isu¬ 
sovci O. Adam Schall (f 1666.) i 0. Jakob 
Roh reformiraše kineski kalendar. Prvi, jedan 
od najglasovitijih račundžija i zvjezdoznanaca 
svoje dobi, podiže u Pekingu zvjezdarnicu, li¬ 
jevao je topove, gradio brodove i t. d. Kineski 
car Čung-čin imenova ga predsjednikom ra- 
čunarsksg sudišta, mandarinom prvog razreda 
i t. d. Sv. Ivan de la Salle, utemeljitelj „Reda 
školske braće", ustrojio je prvi obrtnu školu i 
prvu školu za učitelje (preparandiju) (1684). 
Tko nije čuo za župnika Sebastijana Kneipp-a 
i njegovo liječenje vodom? ! Španjolski redovnik 
Juan Gilalberto Joffre osnova u Valenciji god. 
1409. prvu ludnicu. Sv. Ivan od Boga je re¬ 
formator načina liječenja ludih. 0. Celestin 
Opitz proizveo je u Austriji prvi narkozu (6. 
II. 1847.). Isusovac Josip Hilarije Eckhel, rav- 

natelj zbirke novaca i starina, osnovatelj je 
numizmatičke znanosti (o novcu) i napisa gla¬ 
sovito djelo „Doctrina nummorum" (1792 do 
1798.). Isusovac P. Lana izmislio je okolo 
1687. način, kako da se nauče slijepci čitati 
i sastavi već 1670. opis zrakoplova. Roger 
Bacon izmisli fonograf. Monsignore Cerebotani 
izmisli 1900. brzojavnu spravu ,,Quiquolibet“, 
a 1910. džepnu spravu za bezlični brzojav. Sv. 
Vinko Pavlov (1567—1622.) i Sv. Frano Sa- 
leški (1576.—1660.) utemeljiše novine. Redovnik 
Budos sagradi prve orgulje, svećenik Klaudio 
de Lecce prve električne orgulje. Isusovac Schei- 
ner izumi dalekozor (teleskop) a O. Magnau 
sitnozor (mikroskop). Katolički misijonari uve- 
doše prvi u Evropu svilene bube. 11. d. i t. d. 

(Tko želi još dalje, nek čita knjigu Dei- 
mel, Citatenapologie S. 240. i si. i Moderne 
Phrasen od Schiitz-a str. 3. i si.). 

Ove činjenice govore jasnim glasom, kako 
je luda ona: „katolici su mračnjaci, natraž- 
njaci, neprijatelji prosvjete". Ne vjerujte odmah 
svakom fićfiriću i kicošu ili crvendaćskom 
agentu „po njihovim plodovima upoznat ćete 
ih!“ Prazne su to tikve, koje samo šubonje, 
a znamo: „ prazne tikve drže -se nad vodom" 
(Preradović). Da pokrijepitno gornje činjenice 
o zaslugama katoličke vjere na polju prosvjete 
i znanosti moramo pogledati još u kratko ra¬ 
sadišta prosvjete i znanosti 

IV. 

pučke škole i sveučilišta, 

da vidimo jesu li ih pape i katolici zatirali i 
ništili, jer to bi ipak morali činiti, ako se zna¬ 
nost i prosvjeta protivi vjeri, i ako su katolici 
natražnjaci i mračnjaci. Upravo je protivno 
istina! Kad govorismo o izumima mi nave- 
dosrno i onu činjenicu, da je Sv. Ivan de la 
Salle ustrojio prvi obrtnu školu i preparandiju. 
Vidjesmo, da su benediktinci od 8.—14. vijeka 
bili isključivo profesori jedine na svijetu li¬ 
ječničke škole. Cijela izobrazba prosvijetljenog 
čovjeka počimlje sa pučkom školom, nastavi 
se u srednjim školama, a svrši na sveučili¬ 
štima. Tko je čitao povjjest, taj će znati, da je 

sva školska izobrazba bila kroz 1000 go¬ 
dina isključivo u rukama katoličke Crkve. 

Tko hoće danas pisati povjest postanka puč¬ 
kih i drugih škola, taj mora prekopati stare 
spise po raznim samostanima, biskupskim ar¬ 
hivima i mora pročitati sve zaključke raznih 
crkvenih sabora, baš o ustrajanju i razvijanju 
škola. Evo što je zaključio XI. općeniti sabor 
u Rimu 1179, obdržavan pod predsjedanjem 
pape Aleksandra III.' „Budući da se Crkva 
mora brinuti kako za tjelesne, tako i za du¬ 
ševne potrebe, poput dobre majke, svoje si¬ 
romašne djece, to treba da se kod svake zborne 
Crkve postavi učitelj, sa osiguranom plaćom, 

koji će besplatno podučavati klerike i siromašne 
učenike, e bi se tako dala prigoda stomacima, 
koji ne mogu računati na roditeljsku pomoć, 
da uče i napreduju, a mora ih se badava po¬ 
dučavati, da ne bi nužde trpjeli i da im se 
otvori put raznim znanostima. Za dozvolu li¬ 
čiti druge ne smije se tražiti nikakova plaća 
ni dar i nijednom valjanom ne smije se mol- 
benica odbiti. Tko se usprotivi ovoj zapo¬ 
vjedi lišit će se crkvenih dohodaka 1 '. Tako 
piše i biskup Theodulf Orleanski svome sve¬ 
ćenstvu još u 9. vijeku: 

„Župnici nek drže u selima i tržištima školu 
i ako im koji vjernik povjeri djecu za poduku 
u znanostima, neka ih ne odbiju, već nek ih 
s najvećom ljubavlju podučavaju.... Za poduku 
nek jtišta ne zahtjevaju, već samo nek prime 
ono, što bi im možda roditelji iz zahvalnosti 
dragovoljno dali.“ 

Katolička Crkva je dakle škole osnovala 
i kroz 1000 godina bila je sva izobrazba is¬ 
ključivo u rukama redovnika i svećenika i ka¬ 
toličkih svjetovnjaka. A to je Crkva učinila, 
jer je znala: „da je neznanje uzrok svemu 
zlu, osobito kod onih, koji živu od rada vla¬ 
stitih ruku" (Benedekt XIII.) Kako li su ove 
riječi protivne riječima najotrovnijeg protivnika 
Boga i katoličke vjere, framazuna Voltaire-a, 
koje,je on napisao u svom listu 19. ožujka 
1766: „Treba pukom vladati, ali ga ne treba 
podučiti To su eto, narode, mračnjaci, koji 


viču na katoličku vjeru, to su protivnici pro¬ 
svjete i kulture, kojima je stalo do vlastitog 
džepa i do razuzdane „slobode". Takovi su 
naši „naprednjaci", socijaldemokrati i t. d. 

Katolička crkva radeći po nazoru: „Zna¬ 
nje je moć“ i „Izobrazba za sve“*) potpoma¬ 
gala je vazda škole velikim zakladama. Dapače 

nekoji su redovi osnovani samo i jedino 
za poduku mladeži. 

U svim zemljama požrtvovna ljubav katolika 
osnivala je i podupirala škole za sve moguće 
grane znanosti. Mjesto riječi evo nekoliko pri¬ 
mjera: 

Sv. Jeronim Emilijan osnova god. 1532. 
kongregaciju od Somaske, koja je utemeljila 
bezbroj ubožnica i raznih škola. U tom su 
mu dali izgled redovnici barnabićani. Sv. Fi¬ 
lip Nerij, ovaj nenatkriljivi prijatelj mladeži 
utemelji 1548. red Oratorijanaca, a sv. Josip 
od Kalasance osnova 1597. red Piarista. Svrha 
je tim redovima poglavito poduka mladeži. 
Poznata su školska braća sv. Ivana de la 
Salle-a. Isto tako mnogobrojne su ženske kon¬ 
gregacije za odgoj ženske mladeži, kao red 
od Pohoda B. D. M., Uršulinske sestre, škole 
Djeteta Isusa, Sestre siromašnog Djeteta Isusa 
{ *• d - Tko nije u našim danima čuo za ime 


.. , > r V a J e r| jec jednog franjevca iz srednjeg 
vijeku, a druga pape Inocenta III. (1198-1216). Ove 
rijeci upotrebljuju danas socijaldemokrati kao vlastite 
proti katoličkoj vjeri i njezinom pravu na škole —’ 
Sudbina jarac! 

glasovitog don Boska, ovog prijatelja zapu¬ 
štene mladeži; na njegove odgojne nazore po- 
zivlju se danas svi odgojitelji mladeži. Tko 
bi izbrojio danas sve redovnike, redovnice i 
svećenike u svim zemljama, koji sa najvećom 
požrtvovnošću i ljubavlju odgajaju mladež i 
podučavaju u svim znanostima i to najteme¬ 
ljitije! 

Ako se hoće koji narod podičiti, da stoji na 
visini vremena, to on ponosom govori o svojim 

sveučilištima (univerzuma). 

I sveučilišta imadu svoj početak, a taj je, kako 
se vidi u svim sveučilištima do 1476., a i dalje, 
u katoličkoj Crkvi, u papinstvu. U Italiji su 
bili gradovi Rim, Florencija i Bolonja rasa¬ 
dišta velikih nauka. Tamo su bila sveučilišta, 
ili kako su se onda zvala generalštudija. Do 
1300. god. opstojalo je takovih sveučilišta 23 
i to: u Italiji 11, u Francuskoj 5, u Engleskoj 
2, u Španjolskoj 4, u Portugalu 1. Od 1347. 
pa do 1476. osnovaše se u Njemačkoj (sa¬ 
dašnjoj) 12 sveučilišta i u Austro-Ugarskoj 5. 
U ljetopisima svih tih prvih 40 sveučilišta čita 
se, da su osnovana od rimskih papa. (Sr. Papst- 
tum und Kultur str. 9.) 

Eto kakvi su katolici natražnjaci, kakvi 
su mračnjaci, kako se boje znanosti, kako se 
protive njezinom razvoju i napretku. 

Sad za sad ćemo tek natuknuti silnu 
prednost katolika pred svim krugovima, što se 
tiče ćudorednosti u životu i na području 

djelotvorne kršćanske ljubavi. 

Poput zvijezda na nebu mnogobrojne su u- 
redbe one prave ljubavi bližnjega, koja se na¬ 
lazi samo u krilu katoličke Crkve. Nijedan 
pristojan protivnik katolicizma ne usugjuje se 
poreći tu golu činjenicu. Tko će prebrojiti sva 
tako zvana karitativna (charitas-ljubav) društva 
katolička? Tko ne zna nepojmljiva upravo 
djela milosrogja i požrtvovnosti, kojom se o- 
dlikuju milosrdne sestre sv. Vinka Pavlova u 
bolnicama, u školama. Tko hoće u našim kra¬ 
jevima, da vidi, kako srce katoličko ne zna 
granica u ljubavi bližnjega, neka promotri po¬ 
žrtvovni rad časnih sestara Milosrdnica, tih 
angjela-tješitelja naših bolesnika, neka i sa 
blagoslovnim radom sestara sv. Križa, što ga 
razviju po našim krajevima na veliku korist 
siromašnih slojeva naroda, neka se upozna sa 
kongregacijom „Služavka Malog Isusa“, što 
je utemeljio sarajevski Nadbiskup Dr. Štadler. 
Naše sestre umiru tako reći od požrtvovnosti 
' nesebičnosti, da nepoznatim sirotama bude 
što bolje. — Zaista ako igdje upravo u dje¬ 
lotvornoj ljubavi katolika vidi se božanstveno 
obilježje njihove vjere. To se zove svjetlo, pro¬ 
svjeta, napredak, cvjetanje, život, to znači biti 
iskreni i pravi prijatelji puka, a drugdje je 
mrak i hladna ukočenost i natražnjaštvo; baš 
kod naših protivnika. „Po plodovima njihovim 
upoznat ćete ih“. 

Prije nego se rastavimo, recimo koju kao 

zaključak! 

„Ovo vam pišemo, da se radujete i da 
bude radost vaša potpuna. I ovo je vijest, što 
je čusmo od Njega, da vam navijestimo: Jer 
Bog je svjetlo i u Njemu nema tmini ni traga! 
Ako kažemo, da smo u društvu s njim i da u 
tmini hodamo, lažemo i ne činimo po istini“. 
(I. Iv. 1, 3-6). 

Kad se je pojavilo kršćanstvo na svijetu, 
htjeli su ga udušiti opaki ljudi i vladari i kne¬ 
zovi i učenjaci i umjetnici, govoreći svi u je¬ 
dan glas, da su sljedbenici Vjere Raspetoga, 
mračnjaci, neznalice i t. d. Kristova je nauka 
prodirala sve dublje i dublje u srca naroda, 
širila se sve više i više, noseći svuda zublju 
prosvjete, blagostanja! Sile paklene nadahnji¬ 
vale su opake ljude, kojima je mučno bilo 
dati Bogu što je Božje i cesaru što je cesa- 
revo; kojima je teško bilo shvatiti, da čovjek 
nema samo tijela, već da ima i dušu i to ne¬ 
umrlu dušu; koji ne htjedoše razumjeti, da 
ako i ima čovjek slobodnu volju, ipak on ovu 
volju mora podvrgnuti višim zakonima, volji 
svoga Stvoritelja, koji mu je dao tu slobodnu 
volju, razum i sve što ima. Katolička vjera 
bila im je „tvrdi govor“; ona je opominjala 
uvijek čovjeka, da bude podložan Bogu. Radi 
toga progonili su tu vjeru i danas je progone 
i to groznije nego li ikada prije. Stavili su se 
danas protivnici Vjere na stanovište „slobode", 
„prosvjete" i „znanosti", a pod tom „slobo¬ 

dom" razumijeva se „ropstvo sotonino", a pod 
tom „prosvjetom" tmina i zablude, a pod tom 
„znanosti" upravo bezprimjerno neznanje i 
drzovita bahatost. Lažima se služe, pa nas 
zovu natražnjacima i mračnjacima; kažu, da 
danas vjeruju samo neuki i prosti ljudi, da 
je „znanost" obračunata s Bogom. 

Mi iznesosmo činjenice i to gole povjes- 
ničke istine. Na čijoj je strani tmina, a na čijoj 
svjetlo; kod koga je prosvjeta i znanje, a kod 
koga zaglupljivanje i neznanje, lako će se pomni 
i dobre volje čitatelj uvjeriti! Mi katolici sta- 
jasino, stojimo i stojat ćemo vazda na stano¬ 
vištu Benedikta XIII.: „neznanje je uzrok 
svemu zlu, a osobito kod onih, koji živa od 
rada vlastitih ruku“ i na onome pape Ino- 
centa III.: „Izobrazba za sve!“, a naši pro¬ 
tivnici t. zv. naprednjaci, pokretači, socijaliste 
(svi sinovi „sinova tmine" — framazuna) na 
stanovištu svoga oca Voltaire-a: „Treba pu¬ 
kom vladati, ali ga ne treba podučiti!“ (List 
od 19. ožujka 1766.). 

Napisasmo ovo na radost i utjehu kato¬ 
licima hrvatskog naroda s jedne strane, a s 
druge na poduku zavaranim i zalutalim. Bu¬ 
dimo ponosni svojom vjerom, ona je donijela 
svjetlo, ona je rasadište umjetnosti, znanosti, 
prosvjete i svakovrsnog napretka! Dajmo ovu 
knjižicu svima i svakome, a osobito onome, 
koji možda ne iz zlobe, nego što je zavaran 
i zaveden-, ustaje proti Vjeri i dobrim, revnim 
katolicima. Ljubav — to je osveta jednog ka- 

tolika, a vogjeni ovom ljubavlju i nadalje ćemo 
širiti svjetlo, odbijati napadaje. Ova ljubav ne 
smije nas priječiti, da odvažno i junački svuda 
istupimo proti neprijatelju vjere, jer to su ne¬ 
prijatelji blagostanja narodnoga. Ima i u nas 
ljudi pokvarena srca, otrovane duše, koji znadu, 
da krivo čine katoličkom hrvatskom narodu, 
kad ga zaglupljuju i huškaju raznim krilati¬ 
cama i lažima, pa ipak to čine; i s takovima 
mi ćemo pokušati u miru i ljubavi, ne ide li: 
uzet ćemo metlu i čistit ćemo Augias-ovu 
staju neustrašivo i neumorno, jer nas sili lju¬ 
bav Kristova i ljubav prema narodu. 

Katolički hrvatski narode, dužnost je tvoja 
neumorno ništiti i utamanjivati one zle novine 
i knjige, koje te zaglupljuju raznim lažima, 
kao da si ti natražnjak i mračnjak, jer si do¬ 
bar katolik. Ništeći tu otrovnu štampu, podu- 
pri svoju dobru štampu srcem i dušom i ne 
sustaj nikada u širenju dobrog štiva, koje ti 
pobija protivničke laži, koje te prosvjetljuje i 
uči pravu istinu! — Do skorog vigjenja! 


□ 


Štampa će biti ona jaka trublja, koja će nas 
uvijek držati budne! 

Štampa će nam svakiput prstom pokazati na 
neprijatelja! Štampom ćemo bacati zrake svijetla 
i prosvjete med narod, da njegova vjera ostane 
jaka i čvrsta! 

Eto zašto smo počeli objelodanjivati ove knji¬ 
žice! Eto zašto ćemo svaki drugi mjesec poslati u 
svijet po 20-30-40 tisuća istisaka: „Knjižnice dobre 
štampe!“ 

Pozivljemo samo sve prave prijatelje naroda, 
da nas u ovome nastojanju potpomognu! 

Osobito molimo vas, čuvari svetišta, časna 
braćo svećenici, da nam pružite, ko uviick svoiu 
pomoć! 

Obraćamo se i na vas, marne pčele na hrvat¬ 
skome tlu — vrijedni učitelji i učiteljice, da nas u 
ovome radu za prosvjetu naroda potpomognete. 

Samostani, redovničke kuće i zavodi, sjetite se 
onih divnih riječi velikoga katoličkog novinara 
Veillot-a, koji vam dovikuje, da kao što dijelite na 
svojim vratima tjelesni kruh siromasima, tako da 
im takogjer pružate dobre novine i knjižice! 

Cijena svakome broju jest 10 filira. 

Cijena je za 50 komada s poštom 5 kr. 

» » » 100 „ „ 8 „ 

- » » 300 „ „ 25 „ 

» » )! 500 „ 40 „ 

.. „ „ 1000 „ „ 80 „ 


Valsorim. 


(Broj istisaka iznosi 30.000). 





